**Informació actualitzada a 22 de juny amb l’entrada en la fase de represa ó nova normalitat**

**CAMPUS DE BÀSQUET FONTAJAU**

**L’Unigirona** CB com a entitat organitzadora i el **BC Fontajau,** com col·laborador us donen la benvinguda i us agraïm un any més la vostra confiança.

A continuació us detallem una sèrie d’informacions que poden ser del vostre interès. Teniu informació més detallada, protocols de salut, mesures COVID, al web [www.unigirona.cat](http://www.unigirona.cat) i també a: <https://www.estiuamblleure.cat/ca/consells-per-a-les-families/>

**1** .**INSCRIPCIÓ.**

En la present edició hem modificat el procés d’inscripció per adaptar-ho a les mesures sanitàries per fer front al COVID 19, us el detallem a continuació:

1. A partir del 21 de juny consulta a l’organització si hi ha places disponibles. T’atendrem a qualsevol dels emails: [direcció@unigirona.cat](mailto:direcció@unigirona.cat) i [promocio@unigirona.cat](mailto:promocio@unigirona.cat)
2. Descarrega’t el formulari d’inscripció al web dels clubs [www.unigirona.cat](http://www.unigirona.cat) ó [www.bcfontajau.com](http://www.bcfontajau.com) i emplena’l amb les vostres dades. (Amb l’Adobe acrobat el podràs editar i escriure a sobre). Llegeix atentament el qüestionari sanitari i els requisits de prevenció davant el COVID 19 per poder participar. És obligatòria la signatura a la declaració responsable per part dels pares dels participants, a més de l’autorització per participar a l’activitat.
3. Efectua el pagament del total de l’activitat via transferència bancària al Nº de CC Unigirona: Caixabank ES25 2100 9046 9602 0008 4318
4. Envia el formulari, el justificant de pagament, foto de la targeta sanitària i el llibre de vacunes a [promocio@unigirona.cat](mailto:promocio@unigirona.cat) . Si no tens altra opció t’atendrem personalment a les oficines del club al pavelló de Girona Fontajau, (obligatori mascareta i complint les mesures sanitàries corresponents).
5. Una vegada complerts els tràmits us confirmarem la plaça definitiva.

**Condicions de devolució:**

-Els 30€ de paga i senyal efectuada durant les fases 1 i 2 de desescalada no es retornaran en el cas que no s’acabi de formalitzat la inscripció per causes particulars dels inscrits.

-En el cas de declaració de l’estat d’alarma ó de retrocés en la fase de desescalada per part de les autoritats sanitàries en les que no s’autoritzi la realització de les activitats d’estiu per infants, es retornaran íntegrament tots els imports rebuts per part del club, (a excepció de les comissions bancàries, si fos el cas).

-Una vegada començada l’activitat, en el cas d’haver d’aplicar mesures de confinament per simptomatologia de COVID 19, ó contacte amb diagnosticats positius, el club aplicarà la devolució de l’import corresponent al servei no prestat, (la part proporcional segons els dies que no farà l’activitat).

**2.ESPAIS.**

Farem servir el pavelló municipal de Fontajau, pista auxiliar, (6 cistelles), pista blava grada jove, (4 cistelles). Per activitats de lleure: Ribes del Ter, Parc de La Devesa, Vies Verdes tram Girona-Olot, parc de Domeny. Cada grup de convivència farà servir un espai propi, sense contacte amb els altres grups, en cada franja d’activitat.

**3. ENTRADES / SORTIDES.**

-Es prega evitar les aglomeracions de públic.

-L’horari d’entrada es flexibilitza, des de les 8’45h a les 9’05h. A les sortides si us plau sigueu puntuals.

-És obligatori l’ús de la mascareta a l’entrada i sortida de l’activitat, tan pel participant com dels familiars que el venen a recollir.

-Les entrades i sortides sempre, es faran per la porta de baix amb el guarda de seguretat del Pavelló de Girona-Fontajau. Hi haurà una porta específica de campus tant per entrar com per sortir. Es prega a les famílies que esperin fora.

-S’efectuarà un control de temperatura a l’accés a la instal·lació i un registre diari de la temperatura de tots els participants. Recordeu que és important que preneu la temperatura a casa cada matí per evitar riscos innecessaris.

-Si el vostre fill/a pot sortir sol, ens heu d’autoritzar per escrit.

**4. QUÈ CAL PORTAR.**

-Una mascareta posada i si és possible una de recanvi.

-Obligatori portar motxil·la amb els estris personals.

-Roba esportiva. pantalons curts i samarreta de màniga curta, gorra i mitjons. Recomanable una muda de recanvi.

-Calçat esportiu, vambes, si és específic de bàsquet millor.

-Al matí han de portar esmorzar i aigua pròpia, (cantimplora ó ampolla). Aquest any és important ja que no podran compartir aigua amb els companys.

-Sempre va bé tenir a la bossa crema solar i loció antimosquits.

-Dies de jocs d’aigua, cal que portin banyador, xancles, tovallola i crema solar.

-Mòbils: pels nois/es més grans que venen sols i porten mòbil, és obligatori tenir-ho apagat durant la durada de l’activitat. En cas d’ús necessari s’ha de demanar permís al monitor del grup o coordinadora del casal.

**5. SERVEI DE MENJADOR.**

-Es prepararà un espai de menjador al Hall Nord del pavelló.

-L’empresa proveïdora és Catering Vilanova SL. [www.cateringvilanova.com](http://www.cateringvilanova.com) . Uns dies abans penjarem el menú previst al tauler d’anuncis i si ens ho demaneu us el podem fer arribar per mail. També podeu fer servir el servei de menjador per dies puntuals, a un preu de 5€/àpat.

-En cas d’al·lèrgia o intolerància alimentària, cal que ens ho feu saber a través del qüestionari sanitari i no està de més que aviseu personalment a la coordinadora del casal i monitor/a.

Cada participant tindrà un espai assignat a la zona de menjador amb les mesures de distanciament recomanades.

**6. PISCINA.**

Aquest estiu degut a la situació generada pel COVID 19, no hi haurà servei de piscina municipal. Per tant programarem altres activitats refrescants i jocs d’aigua dels que sereu informats prèviament per portar el material de bany.

**7. SALUT**

El campus contractarà una assegurança d’accidents que inclou la responsabilitat civil amb la Fundació de Pere Tarrés, Grup Catalana Occident, que es fa càrrec de l’atenció mèdica en cas d’incidents en el transcurs de l’activitat. L’assegurança cobreix la primera visita i l’atenció sanitària a un centre mèdic (també intervencions quirúrgiques si fos necessari). El posterior seguiment correspon als pares a través de SS o les seves pòlisses de salut privades.

El centre recomanat és:

-Clínica Girona, C/ Joan Maragall, 26,  17002 Girona 972 210 400

El protocol que seguim en cas d’accident, és el següent:

-Primera atenció per part dels responsables de salut de l’activitat, que farà una primera exploració i valorarà el procediment a seguir .

-comprovació de la fitxa sanitària corresponent amb l’estat de salut, medicacions i al·lèrgies.

-En cas que considerem que es requereix tractament mèdic i trasllat a un centre mèdic especialitzat, es trucarà als telèfons que ens heu facilitat en el qüestionari sanitari.

-Si no es trobés a ningú en aquests telèfons o no poguéssiu venir, trucaríem al 112 per sol·licitar assistència i procediríem al trasllat de l’accidentat a l’Hospital Josep Trueta, molt a prop del pavelló. El nen/a sempre anirà acompanyat per personal del campus.

-Si veniu a recollir el nen/a personalment, podeu escollir a quin centre mèdic portar-lo.

En principi no es subministrarà cap medicament en horari de casal, si fos estrictament necessari cal que ens signeu una autorització per escrit, especificant medicament, horari, dosi, etc.

MESURES COVID 19

Per poder participar al campus, els inscrits han de complir els següents requisits per a preservar la salut del grup, com són:

-Absència de malaltia i de simptomatologia compatible amb la COVID 19, (febre, tos, dificultat respiratòria, malestar, diarrea...) o amb qualsevol altre quadre infecciós. Per a reincorporar-se de nou a l’activitat els infants han d’estar asimptomàtics durant 48h en el cas de simptomatologia no COVID 19 i 14 dies quan es tracti de simptomatologia compatible.

-No convivents o contacte estret amb positiu confirmat o simptomatologia compatible en els 14 dies anteriors.

-Calendari vacunal, es recomana tenir-ho actualitzat. No és obligatori, però si no està actualitzat s’haurà de presentar una declaració responsable per part de la família del participant. (Si la necessiteu tenim un model ja fet).

-En infants o adolescents amb patologies prèvies de base caldrà que siguin valorats pels serveis mèdics de manera individual la idoneïtats de participar en determinats tipus d’activitats, donat que son població de major risc enfront a la COVID 19.

**8. PLANNING ACTIVITATS**

8’45h-9h: entrada

9h-11h: 1r block d’activitats. Bàsquet/lleure.

11-11’30h: esmorzar

11’30-13h: 2n block d’activitats. Lleure/bàsquet.

13h: sortida inscripció matins.

13,30h-15h: Menjador. Joc lliure. Ludoteca, ping pong, jocs de taula

15h: sortides / entrades de tarda.

15-17h: activitat de tarda. Bàsquet.

Cada grup de convivència tindrà material propi de lleure que no compartirà amb altres grups.

Els grups poden anar variant setmanalment.

A tot el material de lleure i esportiu, se li aplicarà el tractament sanitari corresponent abans i després de cada activitat. Per més detalls consulteu els protocols de neteja a la web del club.

**9. BÀSQUET**

El nivell d’exigència del entrenaments anirà en funció dels inscrits. El primer dia d’activitat realitzem la selecció de grups, tenint en compte l’edat i el nivell esportiu i farem l’assignació dels entrenadors i monitors a cada grup. Alguns grups poden portar una dinàmica més intensiva que altres en funció de les característiques dels inscrits, edat, nivell esportiu.

Els grups de cistella petita, normalment tenen una dinàmica més de lleure i amb activitats lúdiques complementàries, adients a la seva edat. Als matins es realitzen els entrenaments d’equip més exigents i a les tardes es porten a terme les activitats més lúdiques de bàsquet, amb concursos de tirs, campionats de diferents modalitats, partits, competicions.

Amb motiu de la COVID 19, hem adaptat el programa tècnic del campus, reduint els grups de treball, augmentant els espais, fent menys estones de partits i més d’entrenaments de tècnica individual, (que després d’aquests mesos parats ja ens anirà bé per recuperar el nivell).

El programa anirà adaptant-se a les indicacions que ens arribin des del Departament de Salut de la Generalitat de Catalunya.

**10. ENTRENADORS**

La direcció està a càrrec d’en Xavi Fernàndez, entrenador nacional per la FEB.

La coordinació esportiva anirà a càrrec d’en Nil Frías, CAFE per l’Euses, entrenador per la FCB i en l’actualitat col·laborador del programa segle XXI de la FEB.

El personal són monitors i entrenadors de bàsquet per la FCB i de l’entorn dels clubs de l’Unigirona i del BC Fontajau. Cada any comptem amb la visita de jugadors/es professionals i entrenadors de primer nivell que realitzen alguna masterclass o clínic.

**11. MÉS INFORMACIÓ I ATENCIÓ A LES FAMÍLIES**

Per tràmits administratius o ampliar els torns d’activitat o horaris, consulteu a la Carla Jou.

En cas de realitzar canvis s’ha d’efectuar el pagament en el moment del canvi. També en els casos de quedar-se a dinar dies determinats.

Per atenció a les famílies aquest estiu la recomanació és fer-ho de forma telemàtica, teniu les dades de contacte a sota per si ens voleu obrir per whats app o enviar un mail.

En casos indispensables us atendrem a les oficines d’Unigirona, us preguem que compliu les mesures de seguretat, mascareta, aforament permès, etc.

Pavelló de Girona-Fontajau: 972 226 136 oficines Uni: 972 64 78 66

Coordinador de bàsquet: Nil Frías [nilfrias14@gmail.com](mailto:nilfrias14@gmail.com)

Administració: Carla Jou, 627 03 55 48 [carla@unigirona.cat](mailto:carla@unigirona.cat)

Director: Xavi Fernández: 607 84 59 11 [direccio@unigirona.cat](mailto:direccio@unigirona.cat)

Posarem un tauler d’anuncis a l’entrada del pavelló on us anirem informant de temes puntuals.